b'\n_START_ARTICLE_\nKillala\n_START_PARAGRAPH_\nKillala (irsk Cill Ala) er en landsby med 750 indb. (2008) i Irland. Den ligger i den nord\xc3\xb8stlige del af County Mayo i provinsen Connacht, omkring 10 kilometer nord for byen Ballina p\xc3\xa5 vestsiden af bugten Killala Bay. Killala er hoveds\xc3\xa6de for bisped\xc3\xb8mmet Killala._NEWLINE_Killala Community Centre er et idr\xc3\xa6tscenter for h\xc3\xa5ndbold, fodbold, badminton, volley ball, squash og tennis. Centeret har k\xc3\xb8kkenfaciliteter, m\xc3\xb8delokaler, turistkontor og kommunekontor.\n_START_SECTION_\nHistorie\n_START_PARAGRAPH_\nKillalas historie g\xc3\xa5r tilbage til et tidligere klosterbeboelse fra det 12. \xc3\xa5rhundrede. Fra denne tid er Rundet\xc3\xa5rnet bevaret._NEWLINE_1798 landede en fransk landgangstrop under General Humbert med 1.000 soldater i havnen Killcumin, nord for Killala. Landingens form\xc3\xa5l var at st\xc3\xb8tte opstanden "The Irish Rebellion of 1798" ogs\xc3\xa5 kald United Irishmen Rebellion. Killala blev ligesom Ballina, besat af franskm\xc3\xa6ndene. Mindetavler om landgangen kan i nutiden ses i Killcumin, Killala og Ballina.'